แผงยาคุมเก่าหาย แล้วซื้อแผงใหม่มาทานต่อแต่ลืมว่าต้องกินต่อเม็ดไหน คิดว่าน่าจะกินเกินประมาณ 3-4วัน เป็นอะไรรึป่าวค่ะ แล้วต้องเริ่มกินใหม่ตอนไหน ต้องรอให้ประจำเดือนมาวันแรกแล้วกิน หรือหยุดกินแล้วรอ7วันค่อยกินใหม่ค่ะ
สวัสดีค่ะ หากยาคุมกำเนิดแผงใหม่ที่ซื้อมาเป็นยาคุมยี่ห้อเดิม มีทางเลือก 2 ทาง คือ1. เริ่มต้นทานจากเม็ดแรกใหม่เลย ซึ่งประสิทธิภาพของการคุมกำเนิดจะไม่แตกต่างจากเดิม เพียงแต่จะทำให้ประจำเดือนมาช้ากว่าปกติที่ควรมา2. หากกะประมาณว่าน่าจะทานไปแล้ว 3-4 เม็ด ก็ให้เริ่มทานเม็ดที่ 4 ของแผงใหม่ต่อไป ซึ่งประสิทธิภาพของการคุมกำเนิดจะเท่ากันเช่นกัน และประจำเดือนจะมาในเวลาใกล้เคียงเดิมการเลือกทั้ง 2 วิธี ประสิทธิภาพในการป้องกันการตั้งครรภ์จะไม่ลดลง หากที่ผ่านมาทานยาทุกวัน ไม่มีวันที่ลืมทาน และทานในเวลาใกล้เคียงกันของแต่ละวันแต่หากแผงใหม่ที่ซื้อมา เป็นยี่ห้อใหม่ที่ไม่ใช่ยี่ห้อเดิม แนะนำให้เริ่มต้นทานเม็ดแรกใหม่ และควรใช้ถุงยางอนามัยร่วมด้วยไปก่อนอย่างน้อย 7 วัน